གླུ་གར་གྱི་ཞིང་ཁམས་སུ་གྲགས་པའི་ལ་གཞས་ཞེས་པ་ནི་བོད་མདོ་དབུས་ཁམས་གསུམ་ལས་ཨ་མདོའི་དམངས་ཁྲོད་དུ་དར་ཁྱབ་ཆེ་བའི་ཕོ་མོའི་མཛའ་བརྩེ་མཚོན་བྱེད་ཀྱི་གླུ་གཞས་ཤིག་ཡིན་ལ།མིང་གཞན་ལ་ལ་ཡེལ་གླུ།རི་གླུ་ཡང་ཟེར།མིང་དེ་དག་བརྗོད་དོན་ཡང་རྩ་ཐང་ཡངས་མོའི་འབྲོག་ས་ན་ཕོ་མོ་རྣམས་རྟ་ནོར་ལུགས་གསུམ་འཚོས་དུས་རྫ་རི་དང་ལུང་རི་རྒྱུད་ནས་རི་ཕ་རོལ་ཚུལ་རི་བྱེད་བསྡད་ནས།རང་གི་སེམས་སོང་རོགས་ལོ་ལ་དགའ་བའི་ཉམས་མཚོན་པའི་གླུ་དབྱངས་ལེན་བཞིན་ཡོད་པས་ལ་གཞས་ཞེས་མིང་བྱུང་ཉམས་སོ།